પાઠ 2
ઈશ્વર પહેલા પુરુષ અને સ્ત્રીને બનાવે છે
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	2, 3

	હેતુ
	શીખવવું કે ઈશ્વરે પુરુષો અને સ્ત્રીઓ (અને છોકરાઓ અને છોકરીઓ) બનાવ્યાં.

	શિક્ષકની તૈયારી
	પાઠ તૈયાર કરવામાં ઈશ્વર તમને મદદ કરે તે માટે પ્રાર્થના કરો. ઉત્પત્તિ 1:26-2:25 અને પાઠની યોજના વાંચો અને તેનો અભ્યાસ કરો. પાઠની શરૂઆતમાં બાળકોને પૂછવા માટે વધુ પ્રશ્નો તૈયાર કરો.

	મુખપાઠ કલમ
	ઉત્પત્તિ 1:27
ઈશ્વરે માણસોને પોતાના જેવા બનાવીને ઉત્પન્ન કર્યા. તેમણે તેમને પુરુષ અને સ્ત્રી તરીકે બનાવ્યાં.



પાઠની યોજના
પ્રસ્તાવના
આ પાછલા પાઠનું પુનરાવર્તન કરતા પ્રશ્નોના સ્વરૂપમાં હોવું જોઈએ.
ઉદાહરણ તરીકે
પ્રશ્ન: જગત કોણે બનાવ્યું?
જવાબ: ઈશ્વરે.
પ્રશ્ન: ઈશ્વરે જગતમાં શું બનાવ્યું?
જવાબ: અજવાળું, વૃક્ષો, વનસ્પતિ, પ્રાણીઓ, વગેરે.
વર્ગ થોડાં સૂચનો આપે પછી, ચિત્ર 3 ફરીથી જોઈ શકાય.
પ્રશ્ન: ઈશ્વરે એક વસ્તુ બનાવી જેના વિશે આપણે છેલ્લા પાઠમાં વાત ન કરી. તે શું છે?
જવાબ: પુરુષો અને સ્ત્રીઓ.
પાઠના મુખ્ય મુદ્દાઓ
ઈશ્વરે પુરુષો અને સ્ત્રીઓની રચના કેવી રીતે કરી તેની વાર્તા કહો.
	1.પહેલો માણસ આદમ ભૂમિની ધૂળમાંથી બનાવાયો, ઈશ્વરે તેનામાં જીવનનો શ્વાસ ફૂંક્યો. માણસ ઈશ્વરના સ્વરૂપમાં બનાવાયો. આદમ એ નામનો અર્થ માણસ થાય છે. ઉત્પત્તિ 1:27-28
	2.આદમને બગીચામાં મૂકવામાં આવ્યો. ઉત્પત્તિ 2:8-10.
	3.ઈશ્વરે હવાને બનાવી. ઉત્પત્તિ 2:20-25
	4.પુરુષ અને સ્ત્રીએ બગીચાની સંભાળ રાખવાની હતી. ઉત્પત્તિ 2:15-20.
	5.તેમણે ભલા અને ભૂંડાના જ્ઞાનના વૃક્ષનું ફળ ખાવાનું ન હતું. ઉત્પત્તિ 2:17
	6.સાતમા દિવસે ઈશ્વરે વિશ્રામ કર્યો. સૃષ્ટિ પૂરી થઈ. ઈશ્વર બોલ્યા ત્યારે તેમના વચનથી સૃષ્ટિ થઈ. ઈશ્વર આજે આપણી સાથે બાઇબલ દ્વારા બોલે છે. બાઇબલને ઈશ્વરનું વચન કહેવામાં આવે છે. ચિત્ર 2 બતાવો.
પુનરાવર્તન
પાઠનું ટૂંકું પુનરાવર્તન કરો, એ મુદ્દા પર ભાર મૂકીને કે ઈશ્વરનું વચન સામર્થ્યવાન છે અને તે આજે આપણી સાથે પોતાના લખેલા વચન (બાઇબલ) દ્વારા અને પોતાના જીવંત વચન (ઈસુ) દ્વારા બોલે છે.
મુખપાઠની કલમ શીખવો
પાઠ પ્રત્યે આપણો પ્રતિભાવ
વર્ગમાં એક અરીસો લઈ જાઓ. તેને એક પછી એક કેટલાંક બાળકો સામે ધરો. તેમને પૂછો કે અરીસામાં તેમને કોણ દેખાય છે. તેમને પોતાનું ચિત્ર અથવા પ્રતિબિંબ દેખાશે. ઈશ્વરે આપણને પોતાના સ્વરૂપમાં બનાવ્યા. અરીસો આપણું ચિત્ર આપણને પાછું બતાવે છે. ઈશ્વરે આપણને તેમના સ્વરૂપનું પ્રતિબિંબ પાડવા બનાવ્યા. અરીસો મેલો અને ધૂળિયો થાય છે. ઈશ્વરના વચન, બાઇબલની વાર્તા બતાવે છે કે આપણા જીવનનો અરીસો કેવી રીતે મેલો થયો છે અને ઈશ્વર આપણને પોતાના માટે સુંદર રીતે સ્વચ્છ અને ચમકતા કેવી રીતે બનાવી શકે છે.
પાઠ 2 – ઈશ્વર પહેલા પુરુષ અને સ્ત્રીને બનાવે છે	પાનું 




